
CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A  NR. 35






     din 24 februarie 2011



privind închirierea unor terenuri şi preluarea unui contract de închiriere

Consiliul Local al Municipiului Sighişoara;


Având în vedere expunerea de motive a Primarului municipiului la propunerea de închiriere a unor terenuri şi preluarea unui contract de închiriere;

Având în vedere cererile adresate Primăriei municipiului de către cetăţeni din Municipiul Sighişoara prin care aceştia solicită închirierea unui teren aferent locuinţei şi preluarea unor contracte de închiriere; 

Având în vedere cererea  adresată Primăriei municipiului de către P.F.A. Bologa Daniela, cu sediul în Municipiul Sighişoara, str. Crizantemelor, nr. 23, ap. 5, prin care aceasta solicită închirierea unui teren pentru amenajarea de scări de acces la spaţiul - birou, ce va fi amenajat în apartamentul proprietatea acesteia; 

Având în vedere Raportul de specialitate comun al Direcţiei Administrarea Patrimoniului  şi Compartimentului Urbanism prin care se propune aprobarea închirierii terenurilor şi preluarea contractelor de închiriere,  îndeplinindu-se prevederile legale;

Având în vedere că în urma închirierii terenurilor, nu sunt afectate planurile de sistematizare şi că acestea  nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;


Având în vedere că prin închirierea terenurilor se aduc venituri suplimentare la bugetul local;


Având în vedere avizele favorabile ale tuturor comisiilor pe domenii de specialitate;

           În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b” şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;
H O T Ă R Ă Ş T E:
Art.1. Se aprobă închirierea directă a suprafeţei indivize de 329 mp. teren – curţi construcţii - aferent locuinţei cumpărate în baza Legii nr. 112/1995, apartamentul nr. I,  situat în strada Mihai Eminescu, nr. 17, din terenul în suprafaţă de 720 mp., înscris în C.F. nr. 50181, provenită din conversia de pe hârtie a C.F. nr. 971,  sub nr. top. 781 şi 782, către Solomon Maria, proprietara apartamentului nr. I.

Chiria va fi de 1,00 leu/mp./an, stabilită conform art. 4 din anexa nr. 9 la Hotărârea Consiliului Local nr. 91/27.05.2010 şi  va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.03.2011, cu posibilităţi de prelungire.

Art.2. Se aprobă închirierea directă a terenului în suprafaţă de 2 mp. situat în strada Mihai Viteazu, nr. 36, identificat conform planului anexa nr. 1 la prezenta, către P.F.A. Bologa Daniela, în scopul amenajării de scări de acces la spaţiul – birou, ce va fi amenajat în apartamentul nr. 2. Accesul se va realiza din lateral.

Chiria va fi de 3,00 lei/mp./an, stabilită conform art.1, lit. c din anexa nr. 9 la Hotărârea Consiliului Local nr. nr. 91/27.05.2010 şi  va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.03.2011, cu posibilităţi de prelungire.Art.3. Se aprobă preluarea, începând cu data de 01.03.2011, a  Contractului de închiriere nr. 714/2006, având ca obiect terenul în suprafaţă de 16,50 mp. ocupat de construcţia - garaj auto, situat în strada Aleea Panseluţelor f. nr. poz. 10/1, de către Crăciun Antonel, întrucât acesta are acordul scris în acest sens al Consiliului Parohial al Parohiei Ortodoxe Române ,,Sfântul Ioan Botezătorul’’ Sighişoara VI, actualul chiriaş al terenului.

Chiria va fi de 10,00 lei/mp./an, stabilită în baza art. 2 din anexa nr. 9 la Hotărârea Consiliului Local nr. 91/27.05.2010 şi se va indexa cu indicele de inflaţie anual .
Restul clauzelor contractuale îşi menţin valabilitatea între Municipiul Sighişoara şi Crăciun Antonel.

Art.4. Primăria municipiului se încredintează cu ducerea la îndeplinire a prezentei. 

PRESEDINTE DE SEDINTA, 






Dumitru Prodan










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia ad-rea patrimoniului ;

9 ex.HG/FM

